สวัสดีค่ะ ดิฉันอยากทราบว่ากรณีนี้ วันประจำเดือนมาครั้งสุดท้าย ประมาณ 22-26 เดือน พ.ค. และประมาณวันที่ 19 พ.ค. ได้กินยาคุมฉุกเฉินไป จะมีผลกระทบต่อการตั้งครรภ์ที่เพิ่งเกิดขึ้นในเดือนมิ.ย. หรือไม่คะ ผลอัลตร้าซาวด์คือผลอายุครรภ์ที่แน่นอน และ กำหนดคลอดที่แน่นอนเลยใช่ไหมคะ ดิฉันเป็นภาวะเสี่ยงแท้ง เลยมีความกังวลเกี่ยวกับลูกในท้อง และ อยากทราบสาเหตุว่าเกี่ยวกับการทานยาคุมฉุกเฉินของเดือนที่แล้วหรือไม่คะ เพราะนับดูวันปฏิสนธิซึ่งเกินรอบของวันไข่ตกไปมากเลยค่ะ รบกวนคุณด้วยนะคะ ดิฉันกังวลและเครียดมากๆค่ะ ผลอัลตร้าซาวด์เมื่อวันที่ 27 ก.ค. 2562 อายุครรภ์ 7 สัปดาห์ 3 วันค่ะ
สวัสดีค่ะ เรื่องของอายุครรภ์มีการตอบไปแล้วดัง linkนี้ส่วนการรับประทานยาคุมฉุกเฉินไปนั้น ยามักถูกขับออกจากร่างกายภายในเวลา 1 เดือนอยู่แล้ว ดังนั้น หากตั้งครรภ์ขึ้นมา ยาที่เคยกินไปเดือนที่แล้ว ก็แทบจะไม่มีผลเลยค่ะ แนะนำสังเกตอาการระหว่างตั้งครรภ์ หากมีเลือดออกผิดปกติหรือปวดหน่วงท้องน้อยมาก ควรรีบไปพบสูตินรีแพทย์